Η **Τζέσι** (ή αλλιώς Τζέσσικα) **Μέι Λι** είναι Βρετανίδα ηθοποιόςπου έγινε ευρέως γνωστή χάρη στον πρωταγωνιστικό της ρόλο στην δημοφιλέστατη σειρά του Netflix "Σκιές κι Οστά". Έκτοτε η Τζέσι κατάφερε να εδραιωθεί στην ομάδα ηθοποιών του Netflix, συμμετέχοντας στην επερχόμενη ταινία της πλατφόρμας ονόματει "Havoc".

Πρώτα χρόνια
------------

Η Τζέσσικα γεννήθηκε στο Μπρίστολ, προάστιο της Νοτιοδυτικής Αγγλίας μεγάλωσε όμως στο Ρέντχιλ της Αγγλίας. Ο πατέρας της είναι Κινέζος, γεννημένος και μεγαλωμένος στο Χονγκ Κονγκ, ωστόσο μετακόμισε στην Αγγλία θέλοντας να εξασκήσει το επάγγελμά του: την δικηγορία. Στην Αγγλία γνώρισε την μητέρα της Τζέσι, της οποίας το όνομα δεν έχει αποκαλυφθεί ωστόσο είναι γνωστή η βρετανική καταγωγή της. Η Τζέσικα μεγάλωσε στην Αγγλία μαζί με τον μεγαλύτερο αδερφό της, Τομ, κι όπως έχει αναφέρει σε συνεντεύξεις δέχτηκε έντονο ρατσισμό για την ασιατική καταγωγή της.

Καριέρα
-------

Τελειώνοντας το σχολείο η Τζέσι ξεκίνησε την ακαδημαϊκή της καριέρα στο Reigate κολλέγιο της Αγγλίας, σπουδάζοντας Γαλλική κι Ισπανική Φιλολογία. Ωστόσο σύντομα κατάλαβε πως δεν την αντιπροσωπεύει αυτό το αντικείμενο, αποφασίζοντας να παρατήσει το πανεπιστήμιο. Το 2015 αποφάσισε να πάει σε σχολή υποκριτικής. Από εκείνη την στιγμή αναγνωρίστηκε το ταλέντο της αφού το 2019 έκανε την πρώτη της μεγάλη συμμετοχή στα αγγλικά θέατρα στην παράσταση "All about Eve" ή στα ελληνικά "Όλα για την παραμονή". Τον Οκτώβρη του 2019 η Τζέσι ανακοίνωσε ότι θα πρωταγωνιστήσει στην σειρά "Σκιές κι Οστά" του Netflix,παίζοντας τον ρόλο της Alina Starkov.Η σειρά αγαπήθηκε από το κοινό σε παγκόσμιο επίπεδο και η νεαρή ηθοποιός γνώρισε τεράστια φήμη. Πέρα από την δεύτερη σεζόν του "Σκιές κι Οστά" οι θαυμαστές της Τζέσι περιμένουν με ανυπομονησία και την επερχόμενη ταινία του Netflix "Havoc", στην οποία η ηθοποιός συμμετέχει.

Προσωπική Ζωή
-------------

Η Τζέσι συμμετέχει ενεργά στο κίνημα προστασίας του περιβάλλοντος και προσκαλεί τους ακόλουθούς της μέσω της γνωστής πλατφόρμας Instagram, να ενεργοποιηθούν επί του θέματος .Επιπλέον η Τζέσσικα είναι βίγκαν,γεγονός που συσχετίζεται άμεσα με τις οικολογικές της ευαισθησίες. Τέλος, η νεαρή ηθοποιός στις 15 Μαρτίου 2021 στο λογαριασμό της στο Instagram έκανε γνωστό ότι πάσχει με διαταραχή προσοχής το οποίο το έμαθε στα ενήλικά της χρόνια και της απάντησε πολλά ερωτήματα. Στην ίδια δημοσίευση, μάλιστα, αποκάλυψε πως ο σύντροφός της(του οποίου η ταυτότητα δεν έχει αποκαλυφθεί) πάσχει από αυτισμό.

Φιλμογραφία
-----------

Ταινίες| Έτος | Όνομα σειράς | Ρόλος |
| --- | --- | --- |
| 2018 | Μαζί καπνίζουν(Together,they smoke) | Ρόουζ |
| 2019 | Όλα για την παραμονή(All about Eve) | Κλαούντια |
| 2021 | Τελευταίο βράδυ στο Σόχο(Last night in Soho) | Λάρα |
| 2022 | Havoc | Έλλι |
| επερχόμενο | Kukeri | - |

Σειρές| Έτος | Τίτλος | Ρόλος | Πληροφορίες |
| --- | --- | --- | --- |
| 2018 | Άγνωστοι(Stangers) | - | Συμμετοχή ενός επεισοδίου |
| 2021 | Σκιές κι Οστά | Αλίνα Στάρκοφ | πρωταγωνίστρια |

Παραπομπές
----------

1. ↑  «'Where do I fit in?': Shadow and Bone star Jessie Mei Li on being mixed-race». *South China Morning Post* (στα Αγγλικά). 17 Απριλίου 2021. Ανακτήθηκε στις 12 Νοεμβρίου 2021.
2. ↑  «Jessie Mei Li». *IMDb*. Ανακτήθηκε στις 9 Νοεμβρίου 2021.
3. ↑  «Where is Jessie Mei Li from?». *PopBuzz* (στα Αγγλικά). Ανακτήθηκε στις 9 Νοεμβρίου 2021.
4. ↑  «Who Are Jessie Mei Li Parents? Everything To Know About». *Wiki Project* (στα Αγγλικά). 8 Μαΐου 2021. Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 9 Νοεμβρίου 2021.
5. ↑  «Jessie Mei Li Wiki, Age, Net Worth, Boyfriend, Family, Biography & More». *TheWikiFeed* (στα Αγγλικά). 30 Ιουνίου 2021. Ανακτήθηκε στις 9 Νοεμβρίου 2021.
6. ↑  «Who Are Jessie Mei Li Parents? Father and Mother Name Revealed». *Heightzone* (στα Αγγλικά). 23 Απριλίου 2021. Αρχειοθετήθηκε από το πρωτότυπο στις 9 Νοεμβρίου 2021. Ανακτήθηκε στις 9 Νοεμβρίου 2021.